స్టెఫీ డిసౌజా

స్టెఫానీ "స్టెఫీ" డిసౌజా, (అలియాస్ స్టెఫానీ సెక్వేరా) (26 డిసెంబర్ 1936-11 సెప్టెంబర్ 1998) అథ్లెటిక్స్,  మహిళల హాకీ  క్రీడలలో భారతదేశానికి ప్రాతినిధ్యం వహించిన ఒక భారతీయ క్రీడాకారిణి.

 ప్రారంభ జీవితం 
వారసత్వంగా సెక్వీరా అయిన స్టెఫానీ "స్టెఫీ" డి సౌజా 1936 డిసెంబర్ 26న జన్మించింది. ఈమె పూణేలోని సర్దార్ దస్తూర్ బాలికల పాఠశాలలో చదువుకుంది, తరువాత గ్రాడ్యుయేషన్ చేయడానికి ఫెర్గూసన్ కళాశాలకు మారింది. ఆమె సెంట్రల్ రైల్వేస్ (పూణే డివిజన్) లో పనిచేసింది. వివాహం తరువాత ఈమె జంషెడ్‌పూర్‌కు మారింది. 

1954 ఆసియా క్రీడలలో 4x100 మీటర్ల రిలేలో వైలెట్ పీటర్స్, క్రిస్టీన్ బ్రౌన్ , మేరీ డిసౌజా లతో కలిసి బంగారు పతకం సాధించిన భారత జట్టులో ఈమె కూడా భాగస్తురాలు.  1958 ఆసియా క్రీడలలో ఇదే ఈవెంటులో కాంస్యం గెలుచుకుంది. ఈమె 200 మీటర్ల పరుగులో రజత పతకాన్ని గెలుచుకుంది. 

ఒకానొక సమయంలో, ఈమె పేరిట 100 మీటర్లు, 200 మీటర్లు, 400 మీటర్లు, 800 మీటర్లలో జాతీయ రికార్డులు ఉన్నాయి. 1956 లో పూణే లో మేరీ డిసౌజా చేసిన 12.1 రికార్డును అధిగమించి, 12 సెకన్లలో 100 మీటర్లు పూర్తి చేసిన మొదటి భారతీయ మహిళగా ఈమె నిలిచింది. 

1964 వేసవి ఒలింపిక్స్ 400 మీటర్ల మొదటి రౌండ్లో 58 సెకన్ల జాతీయ రికార్డును నెలకొల్పినప్పటికీ ఆరవ స్థానంలో నిలిచిన తరువాత ఈమె నిష్క్రమించింది. ఈమె 1958 కామన్వెల్త్ క్రీడలలో 100 గజాలు, 220 గజాల స్ప్రింట్లలో పాల్గొంది. 

డిసౌజా 1953లో లండన్లో జరిగిన మొదటి అంతర్జాతీయ మహిళల హాకీ టోర్నమెంట్లో భారతదేశానికి ప్రాతినిధ్యం వహించింది.  1961లో మహిళల హాకీ జట్టుకు నాయకత్వం వహించింది.  

భారత ప్రభుత్వం ప్రదానం చేసిన అర్జున అవార్డును స్టెఫీ డిసౌజా స్వీకరించింది. ఆమె 61 సంవత్సరాల వయసులో జంషెడ్పూర్ (జార్ఖండ్) లో మరణించింది.

 పతకాలు 
ఈమె అంతర్జాతీయ పోటీలలో సాధించిన పతకాల వివరాలు:
+ సంవత్సరం  పోటీ  ప్రదేశం  స్థానం  ఈవెంటు  నోట్స్ 1954 ఆసియా క్రీడలు మనీలా, ఫిలిప్పీన్స్ 1వ 4x100 మీ. రిలే 49.5		ఛాంపియన్షిప్ రికార్డ్ 1958 ఆసియా క్రీడలు టోక్యో, జపాన్ 2వ 200 మీ. 26.2 1958 ఆసియా క్రీడలు టోక్యో, జపాన్ 3వ 4x100 మీ. రిలే 49.4					

 ఇవి కూడా చూడండి 

 భారత మహిళా క్రీడాకారుల జాబితా

 గ్రంథ పట్టిక 

 K. R. వాధ్వానీ, అర్జున అవార్డు గ్రహీతలు, పబ్లికేషన్స్ డివిజన్, సమాచార, ప్రసార మంత్రిత్వ శాఖ, భారత ప్రభుత్వం, 2002

 మూలాలు 

వర్గం:అర్జున అవార్డు గ్రహీతలు
వర్గం:1998 మరణాలు
వర్గం:1936 జననాలు
వర్గం:భారతీయ ఒలింపిక్ క్రీడాకారులు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు